MediaWiki:Prefswitch-main/bn

উইকিমিডিয়া ফাউন্ডেশনের ইউজার এক্সপেরিয়েন্স টিম সম্প্রদায় থেকে আসা ব্যবহারকারীদের সাথে একসাথে আপনার জন্য সবকিছু আরও সহজ করার উদ্দেশ্যে নিয়ে কাজ করে চলেছে। আমরা উৎসাহের সাথে আমাদের উন্নয়নের কিছু নমুনা আপনার সাথে ভাগাভাগি করছি, যার মধ্যে আছে উইকিমিডিয়া প্রকল্পের নতুন অবয়ব এবং সহজ ও সমৃদ্ধ সম্পাদনা প্যানেল। এই পরিবর্তনগুলো নতুন অবদানকারীদের শুরু করার ক্ষেত্রে আরও সহজ ভূমিকা রাখবে, এবং গত বছর ধরে নানা পরীক্ষা-নিরীক্ষার মাধ্যমে এই পরিবর্তনগুলো সাধিত হয়েছে। আমাদের প্রকল্পগুলোর ব্যবহার পদ্ধতির উন্নয়ন সাধন উইকিমিডিয়া ফাউন্ডেশন অগ্রাধিকার হিসেবে বিবেচনা করে এবং আমরাও ভবিষ্যতে আরও হালনাগাদ আপনার সাথে ভাগাভাগি করবো। আরও তথ্যের জন্য এ বিষয় সম্পর্কিত উইকিমিডিয়া ব্লগ পোস্ট দেখুন।

যা কিছু পরিবর্তিত হয়েছে

 * নেভিগেশন: আমরা পাতা পঠন ও সম্পাদনা পদ্ধতির আরও উন্নয়ন সাধন করেছি। এখন পাতার ওপরের ট্যাবগুলো খুব পরিষ্কারভাবে আপনাকে বুঝতে সাহায্য করবে যে আপনি মূল নাকি আলাপ পাতায় আছেন, সেই সাথে আপনি পাতাটি পড়ছেন না সম্পাদনা করছেন।
 * সম্পাদনা প্যানেলের উন্নয়ন: আমরা সম্পাদনা প্যানেলকে আপনার জন্য আরও সহজভাবে উপস্থাপন করেছি। এখন কোনো পাতা সম্পাদনা পূর্বের চেয়ে আরও সহজ ও স্বজ্ঞাত।
 * লিংক উইজার্ড: একটি সহজ পদ্ধতির মাধ্যমে আপনি অন্য যে-কোনো উইকির পাতায়, সেই সাথে বাইরের কোনো ওয়েবসাইটের পাতার লিংক যোগ করতে পারবেন।
 * অনুসন্ধানের উন্নয়ন: আপনার অনুসন্ধানকৃত পাতাটি দ্রুত খুঁজে পেতে আমরা আমাদের অনুসন্ধান পরামর্শেরও উন্নয়ন সাধন করেছি।
 * অন্যান্য নতুন সুবিধাদি: আমরা টেবিল উইজার্ড নামক একটি সুবিধা সংযোজন করেছি। এর ফলে আপনি সহজেই কোনো পাতায় টেবিল যোগ করতে পারবেন। এছাড়া আমরা লেখা অনুসন্ধান ও পরিবর্তনের সুবিধা যুক্ত করেছি, যা পাতা সম্পাদনাকে আরও সহজ করে তুলবে।
 * উইকিপিডিয়া লোগো: আমরা আমাদের লোগো হালনাগাদ করেছি। উইকিমিডিয়া ব্লগে এ বিষয়ে আরও বিস্তারিত পড়ুন।